Σε προηγούμενα επεισόδια...
Λες ότι ο Σέπερντ είναι γιατρός;
-Ήταν. -Μου είπε ότι η γυναίκα του ήταν άρρωστη.
Όγκος. Πέθανε στο χειρουργείο.
Δεν ήξερα ότι αποφάσισες να πας στον βορρά.
Αποφάσισα να δεχτώ την αποστολή.
Μπέκι!
Όλο διαβάζει. Δεν έχει πια χρόνο για παιχνίδι.
-Δεν νιώθω καλά. -Κόντι!
ΑΝΑΡΡΩΤΗΡΙΟ
Το φάρμακο θα βοηθήσει στον πόνο.
Ξεκουράσου, Κόντι.
Τι έχει;
Νομίζω ότι είναι σκωληκοειδίτιδα.
Πόσο σοβαρό είναι;
Αν η σκωληκοειδής απόφυση δεν αφαιρεθεί και σπάσει,
μπορεί να γίνει πολύ σοβαρό.
Μπορείς να κάνεις την επέμβαση;
Δεν είμαι νοσοκόμα χειρουργείου. Θέλουμε γιατρό.
-Θα τηλεγραφήσω στον δρα Μπερνς. -Λείπει.
Ο Καρλ Στρομ τον καλύπτει.
Και τώρα να ξεκινήσει,
ίσως δεν φτάσει μέχρι αύριο.
-Θα προλάβει; -Δεν μπορούμε να ξέρουμε.
Υπάρχει ένας γιατρός πιο κοντά.
Ο Κάρσον είπε ότι δεν θα γύριζε.
Θα του αλλάξουμε γνώμη.
Δεν θες να μείνεις εδώ με την Αμπιγκέιλ;
Χρειάζεσαι κόσμο, Μπιλ. Είναι σοβαρό.
-Αν πάθει κάτι ο Κόντι... -Ξέρω.
Λοιπόν, ακούστε!
Δεν ξέρουμε προς τα πού πήγε ο Κάρσον φεύγοντας.
Αν είμαστε τυχεροί, δεν θα πήγε μακριά.
Απλωθείτε.
-Αν δεν θέλει; -Θα τον αναγκάσουμε.
Πόσο χρόνο έχουμε;
Όχι πολύ. Είναι η τελευταία μας ελπίδα.
Χωρίς τον Κάρσον, πάει ο μικρός.
Πάμε!
Εμπρός, πάμε!
Θα γίνει καλά ο Κόντι;
Η νοσοκόμα Κάρτερ κάνει ό,τι μπορεί μέχρι να έρθει ο γιατρός.
Αν δεν βρουν τον κο Σέπερντ;
Μη σκέφτεσαι έτσι, γλυκιά μου. Τον ψάχνει η μισή πόλη.
Του φέρθηκα πολύ άσχημα.
Έπρεπε να του κάνω παρέα.
Μπέκι, θα κάνεις όση παρέα θες μαζί του
μόλις γίνει καλύτερα.
Κι αν δεν γίνει καλύτερα;
Να έχεις πίστη.
Πρέπει να είμαστε δυνατές, για μας και για τον Κόντι.
Κάρσον;
Τι κάνεις εδώ πέρα;
Σε ψάχνουμε παντού.
Έπρεπε να σας πει η Αμπιγκέιλ.
Είναι για τον Κόντι. Είναι άρρωστος.
Η Φέιθ λέει ότι θα σπάσει η σκωληκοειδής του.
Κάθε ικανός γιατρός μπορεί να κάνει την επέμβαση.
Όλοι είναι μακριά. Δεν θα φτάσουν έγκαιρα.
Πίστεψέ με.
Δεν θέλετε εμένα.
Η Αμπιγκέιλ μάς είπε τι έπαθε η γυναίκα σου.
Τότε, ξέρεις.
Η τελευταία ασθενής που χειρούργησα δεν τα κατάφερε.
Φαντάζομαι ότι είχες σώσει πολλές ζωές πριν από αυτό.
Κι αυτό πρέπει να κάνεις τώρα. Για τον Κόντι.
Έχω δύο χρόνια να εξετάσω ασθενή.
Δεν πιστεύω ότι έχεις ξεχάσει τη δουλειά σου.
Κάρσον.
Σε έχουμε ανάγκη.
Εντάξει.
Θα έρθω να τον εξετάσω.
Μόνο αυτό υπόσχομαι.
Σ' ευχαριστώ.
Το πρωινό έχει σερβιριστεί.
Επιτέλους. Ευχαριστώ.
Θεούλη μου.
Νιώθω αμηχανία.
Γιατί;
Αυτό είναι για τον Ριπ.
Ο κος Έιβερι είπε να τον ταΐζω όσο θα λείπει.
Θα λείπει; Πού πήγε;
Ψάχνει τον Κάρσον Σέπερντ,
ο οποίος τελικά είναι γιατρός και όχι μάγειρας.
Όλοι έχουμε μυστικά.
Ευτυχώς, γιατί ο καημένος ο Κόντι είναι πολύ άρρωστος.
Ο κος Σέπερντ ίσως είναι η μόνη του ελπίδα.
Πώς είναι η Αμπιγκέιλ;
Όσο καλύτερα μπορεί, δεδομένων των συνθηκών.
Δεν είναι εύκολο.
Θα δω αν μπορώ να σου φέρω πρωινό.
Λυπάμαι για τον μικρό.
Ναι. Όλοι μας.
Δεν μπορούμε να κάνουμε πολλά τώρα.
Μόνο να προσευχηθούμε.
-Πώς είναι; -Τα ίδια.
Πονάει ακόμα πολύ.
-Κάρσον. -Πού είναι ο Κόντι;
Από εδώ.
Πώς είσαι, φιλαράκο; Τι συμπτώματα έχει;
Πυρετό, κοιλιακό άλγος, ναυτία, εμετό.
Έχει ευαισθησία και πρήξιμο.
Η απόφυση έχει λοίμωξη. Πρέπει να αφαιρεθεί αμέσως.
Εντάξει. Μπορείς να το κάνεις;
Ήρθα όσο πιο γρήγορα γινόταν.
-Θα είστε ο δρ Στρομ. -Ναι.
-Από πότε είναι έτσι; -Από χθες το βράδυ.
Αν τον ψηλαφήσετε, θα δείτε ότι η απόφυση πρήστηκε.
-Αυτή είναι άποψη επαγγελματία; -Ασκούσα την ιατρική.
Κάρσον Σέπερντ.
Το θυμάμαι το όνομα.
Σας ερεύνησε ο ιατρικός σύλλογος.
Πράγματι.
Ο Κάρσον απαλλάχθηκε. Το έλεγξε ο σερίφης μας.
Εφόσον δεν ασκείτε πια την ιατρική, κύριε Σέπερντ,
επιτρέψτε σ' εμένα να κρίνω από τι πάσχει ο ασθενής.
Ασφαλώς.
Θέλω να φύγετε όλοι.
-Θέλω να μείνω, αν δεν σας πειράζει. -Βασικά, με πειράζει.
Αλλά θα χρειαστώ τη νοσοκόμα.
Θα βοηθήσω όπως μπορώ.
Πάμε να πάρουμε καφέ.
Λι, χαίρομαι που γύρισες. Βρήκατε τον Κάρσον;
Ναι. Είναι με τον Κόντι.
Κάτσε να σου φτιάξω ένα σάντουιτς.
Όχι, ευχαριστώ, δεν πεινάω.
Μα δεν έφαγες πρωινό.
Ναι. Πρέπει να πάω στη δουλειά.
Ας περιμένει. Χρειάζεσαι ξεκούραση.
Πρέπει να πλυθώ και να πάω στο γραφείο.
Το εργοστάσιο αντέχει λίγες ώρες χωρίς εσένα.
Ρόζι, σταμάτα την γκρίνια.
Έκανα κάτι λάθος;
Όχι. Ασφαλώς και όχι.
Είμαι λίγο κουρασμένος, αυτό είναι όλο.
Λι, η γυναίκα σου είμαι.
Ξέρω πώς είσαι όταν κουράζεσαι.
Δεν είναι αυτό.
Όχι τώρα, εντάξει;
Σε παρακαλώ.
Δεν μου άρεσε ο τρόπος του δόκτορα Στρομ.
Είναι επικεφαλής χειρουργός
στο Γιούνιον Σίτι δέκα χρόνια τώρα.
Θα είναι καλός, τότε.
-Σας έχω νέα, κυρία Στάντον. -Ελπίζω να είναι καλά.
Έκανα ενδελεχή εξέταση
και πιστεύω ότι θα ανακουφιστείτε μαθαίνοντας ότι δεν είναι σκωληκοειδίτιδα.
Δηλαδή δεν χρειάζεται επέμβαση;
-Όχι. -Αυτά είναι υπέροχα νέα.
Μα έχει όλα τα συμπτώματα της σκωληκοειδίτιδας.
Κοινά συμπτώματα με πολλές ασθένειες.
Έχει πυρετό, που υποδεικνύει λοίμωξη.
Λοίμωξη που μάλλον προκάλεσε η γρίπη
ή εντερικό πρόβλημα, όπως η κολίτιδα,
αλλά μάλλον πρόκειται για στομαχική διαταραχή.
Δεν είναι.
Δεν είπατε ότι δεν ασκείτε πια την ιατρική;
Κι αν έχει δίκιο;
Νεαρή μου, η επέμβαση ενέχει πολλούς κινδύνους.
Σήψη, μόλυνση, απώλεια αίματος. Αυτά ενδέχεται να αποβούν μοιραία.
Δεν πρέπει να γίνει αψήφιστα.
Δεν είναι αψήφιστο.
Κυρία Στάντον,
ασκώ την ιατρική επί είκοσι χρόνια.
Αν θεωρούσα απαραίτητη την επέμβαση, θα τη συνιστούσα ανεπιφύλακτα.
Κάνετε λάθος.
Έχετε μήπως σκεφτεί
την πιθανότητα ότι εσείς κάνετε λάθος;
Ή πιστεύετε ότι είστε εξυπνότερος όλων;
Ας μην το κάνουμε προσωπικό.
Ένα παιδί μπορεί να πεθάνει σε αχρείαστη επέμβαση
από κάποιον που παριστάνει τον ήρωα,
οπότε θα έλεγα ότι είναι προσωπικό.
Εσύ λες να εγχειριστεί κι εσείς να περιμένουμε.
Του έδωσα καστορέλαιο κι ένα ήπιο φάρμακο.
Θα ξέρουμε σε μια-δυο μέρες.
Κατά τη γνώμη σας.
Ξέρω ότι χάσατε τον τελευταίο ασθενή στο χειρουργείο.
Δεν νομίζω ότι μπορείτε να δίνετε συμβουλές.
Εσείς αποφασίζετε, κυρία Στάντον.
Σας ευχαριστώ, κύριοι.
Ας περιμένουμε το πρωί να δούμε πώς θα πάει.
Κάρσον!
Κάρσον.
Μη φεύγεις, σε παρακαλώ.
Γιατί να μείνω;
Η Αμπιγκέιλ θέλει να περιμένεις, δεν πιστεύει πως κάνεις λάθος.
Απλώς φοβάται.
Ζήτησε τη γνώμη μου.
Την έδωσα.
-Δεν υπάρχει λόγος να είμαι εδώ. -Η επέμβαση είναι ρίσκο.
Η Αμπιγκέιλ το ξέρει.
Κι αν δεν είναι απαραίτητη...
Πρέπει να γίνει.
Δεν έχει μείνει πολύς χρόνος.
-Καλύτερα να φύγω. -Σε παρακαλώ.
Άλλη μια μέρα. Για κάθε ενδεχόμενο.
Μόνο αυτό ζητάω.
Μία μέρα.
Μετά θα φύγω.
Κυρία, γιατί η νοσοκόμα Κάρτερ δεν μας αφήνει να δούμε τον Κόντι;
Είναι άρρωστος, γλυκιά μου.
Μα γιατί να μην τον δούμε;
Δεν ξέρουμε ακόμα τι έχει.
Αν έχει γρίπη,
η νοσοκόμα δεν θέλει να κολλήσετε.
Έπιασα έναν βάτραχο από τη λίμνη για να του φτιάξω το κέφι.
Γιατί δεν του γράφετε όλοι κάρτες για περαστικά;
Αύριο είναι τα γενέθλιά του.
Γράψτε του και κάρτες γενεθλίων.
Αφού είναι άρρωστος, πώς θα κάνει πάρτι γενεθλίων;
Θα κάνει το πάρτι μόλις νιώσει καλύτερα.
Ξεκινήστε τις κάρτες και τις τελειώνουμε στο σχολείο.
Ρόζμαρι.
Ρόζμαρι;
Ελίζαμπεθ.
Συγγνώμη, μάλλον ήμουν αφηρημένη.
Συμβαίνει κάτι;
Ο Λι.
Κάτι δεν μου λέει και δεν ξέρω τι είναι.
Προσπάθησες να του μιλήσεις;
Ελίζαμπεθ, το ατού μου είναι να μιλάω.
Αλλά έφυγε.
Τότε όντως κάτι συμβαίνει.
-Το ξέρω. -Μ' εσένα.
Μ' εμένα;
Η Ρόζμαρι που ξέρω δεν το βάζει κάτω, ειδικά για να μάθει τι συμβαίνει.
Δεν το είχα σκεφτεί έτσι.
Ίσως θα έπρεπε.
Είχα διαβάσει μια στήλη συμβουλών που έλεγε ότι η επικοινωνία
είναι το πιο σημαντικό σε μια σχέση.
Μου παραθέτεις τα λόγια μου;
Είναι καλή συμβουλή.
Φαίνεται ότι και η αρθρογράφος χρειάζεται συμβουλές καμιά φορά.
Ειδικά τις δικές της.
ΣΑΛΟΥΝ
Να καθίσω μαζί σας;
Ελεύθερα.
Ξέρω ότι δεν συμφωνούμε τι είναι καλύτερο για τον Κόντι,
και δεν έχω την εμπειρία σας...
Κύριε Σέπερντ, ο μικρός θα είναι καλά το πρωί.
Όχι αν έχω δίκιο.
Πολύ μικρή αυτή η πιθανότητα.
Μην πίνετε τόσο, ίσως χρειαστεί να χειρουργήσετε.
Κοίτα τη δουλειά σου.
Είναι η δουλειά μου.
-Νοιάζομαι για τον μικρό. -Όπως και για τη γυναίκα σου;
Δεν ήσουν εκεί.
Έκανα ό,τι έπρεπε για την Άμπερ.
Έτσι λες εσύ.
Άκουσέ με, η απόφυση του Κόντι...
Ειλικρινά, άκουσα πολλά.
Το ότι σε απάλλαξε το συμβούλιο δεν σε κάνει καλό γιατρό.
Δεν σε αφήνω να σκοτώσεις πάλι.
Ο Κόντι θα πεθάνει γιατί είσαι δειλός!
Διαλύστε το!
Είδατε τι έκανε.
Μου επιτέθηκε, συλλάβετέ τον.
Είδα δύο γιατρούς να έχουν μια διαφωνία.
Δεν υπάρχει λόγος για κατηγορίες.
Έτσι πάει εδώ.
Προστατεύετε τους δικούς σας.
Με κατηγορείτε ότι δεν κάνω τη δουλειά μου;
Όχι. Ασφαλώς όχι.
Καλώς.
Ώρα να πάτε για ύπνο.
Κι εσύ.
Λι.
Ήρθες, το δείπνο είναι σχεδόν έτοιμο.
Λέω...
να πάω κατευθείαν για ύπνο.
Σε παρακαλώ.
Ό,τι κι αν συμβαίνει,
μίλα μου. Άσε με να βοηθήσω.
Δεν είναι τίποτα.
Λι.
Απλώς...
Δεν θέλω να σε βαρύνω.
Γι' αυτό δεν είναι ο γάμος;
Για να βαραίνουμε ο ένας τον άλλο μέχρι τέλους;
Λοιπόν...
Σκεφτόμουν πολύ τον Κόντι.
Όλοι μας.
Θυμάσαι που σου είπα ότι έχασα τον αδερφό μου;
-Ναι, όταν ήσουν μικρός. -Ακριβώς.
Ο Κόντι μού θυμίζει πολύ τον Πάτρικ.
Ήταν καλό παιδί.
Έκανε ό,τι του έλεγαν,
τις περισσότερες φορές.
Τέλος πάντων...
Όταν αρρώστησε ο Πάτρικ,
οι γιατροί δεν ήξεραν τι ήταν.
Είπαν ότι έπρεπε να περιμένουμε.
Το τελευταίο του βράδυ, μου ζήτησε να του διαβάσω.
Του άρεσε πολύ.
Οι Περιπέτειες του Τομ Σόγιερ. Ήταν το αγαπημένο του.
Μας απέμενε ένα κεφάλαιο.
Ήμουν κουρασμένος εκείνο το βράδυ.
Του ζήτησα να του το διαβάσω το πρωί.
Δεν τα κατάφερα, όμως.
Γιατί δεν έβγαλε τη νύχτα.
Λι.
Λυπάμαι πολύ.
Γιατί δεν μου το είπες ποτέ;
Μάλλον επειδή υποτίθεται ότι πρέπει να έχω τις λύσεις, όχι τα προβλήματα.
Ίσως δεν πειράζει να βρίσκουμε μαζί τις απαντήσεις.
Κι αν δεν υπάρχουν απαντήσεις;
Ίσως να μην πειράζει ούτε αυτό.
Δεν είχες ύπνο;
Πώς είναι;
Φοβάμαι ότι χειροτερεύει.
-Ο πυρετός; -Συνεχίζει να ανεβαίνει.
Ο σφυγμός του είναι αδύναμος.
Η απόφυση θα σπάσει ανά πάσα στιγμή.
-Θα φωνάξω τον δρα Στρομ. -Τον είδα στο σαλούν.
Δεν είναι σε θέση να κάνει επέμβαση.
Τότε θα την κάνεις εσύ.
Φώναξε την Αμπιγκέιλ.
Αν δεν χειρουργήσω τώρα, η απόφυση του Κόντι θα πάθει ρήξη.
Τότε, τα βακτηρίδια από τη λοίμωξη
θα περάσουν στο αίμα και θα προκαλέσουν σήψη.
Έτσι απλώνεται παντού η λοίμωξη.
Μετά δεν θα μπορούμε να τον βοηθήσουμε.
Ο δρ Στρομ θεωρεί την επέμβαση επικίνδυνη.
Κι έχει δίκιο. Ειδικά εδώ.
Δεν έχουμε σύγχρονα χειρουργικά εργαλεία,
υπάρχουν θέματα υγιεινής, κίνδυνος απώλειας αίματος,
κι ένα σωρό άλλα.
Αν υπήρχε χρόνος να μεταφερθεί ο Κόντι σε νοσοκομείο,
θα σου έλεγα να το κάνεις.
Αλλά δεν υπάρχει.
Αν δεν χειρουργήσουμε,
ο Κόντι θα πεθάνει.
Είσαι απολύτως σίγουρος γι' αυτό;
Εκατό τοις εκατό.
Πρέπει να με εμπιστευτείς, Αμπιγκέιλ.
Καλώς.
Κάνε ό,τι πρέπει.
Χρειάζομαι νυστέρι, σφιγκτήρες, επίδεσμο. Απολύμανε τα εργαλεία.
Θέλω φαινόλη, αν έχεις. Αν όχι, βράσε νερό.
Να αποφύγουμε τον κίνδυνο μόλυνσης.
Θα τα έχω ετοιμάσει όλα σε λίγο.
Θέλω να φύγεις.
Κάρσον.
Μην αφήσεις το αγόρι μου να πεθάνει.
Είναι τόσο δύσκολο να κάθομαι άπραγη.
Χρειάζεσαι ύπνο, Αμπιγκέιλ.
Δεν μπορώ να κοιμηθώ.
Μέχρι να γίνει καλά ο Κόντι.
Έχασα ήδη έναν γιο, Ελίζαμπεθ.
Δεν ξέρω τι θα έκανα αν έχανα τον Κόντι.
Αυτό το αγοράκι το αγαπώ.
Είναι κομμάτι μου.
Είναι κομμάτι όλων μας.
Κανένα νέο;
Όχι ακόμα.
Πόση ώρα έχει περάσει;
Λίγο πάνω από μια ώρα.
Μπορούμε να κάνουμε κάτι;
Να φτιάξω λίγο τσάι;
Θα σε βοηθήσω.
Πήρες τη σωστή απόφαση.
Ελπίζω να έχεις δίκιο, Λι.
Το ξέρω ότι έχω.
-Θα γίνει καλά. -Ναι.
Τα πράγματα έχουν αλλάξει εδώ στο Χόουπ Βάλεϊ.
Όταν πρωτοήρθα, φοβόσουν και τη σκιά σου.
Αλλά τώρα, δες πώς έγινες.
Φροντίζεις την Αμπιγκέιλ, μου έδωσες σπουδαίες συμβουλές,
και άλλαξες τη ζωή όλων των παιδιών εδώ.
Έχεις προχωρήσει πάρα πολύ.
Μετά βίας σε αναγνωρίζω πια.
Πολύ ευγενικό εκ μέρους σου.
Αλλά για να είμαι ειλικρινής,
κάποιες μέρες νιώθω τόσο κενή, που δεν ξέρω αν μπορώ να συνεχίσω.
Σου λείπει ο Τζακ.
Απίστευτα.
Αγωνίζεται για το καλό εκεί πέρα.
Κι εσύ αγωνίζεσαι για το καλό εδώ.
Θα ήταν πολύ περήφανος για σένα.
Ώρα να φύγουμε, Χένρι.
Να φύγουμε;
Τηλεγράφησε ο δικαστής.
Ορίστηκε η δικάσιμός σου.
Ξέρω ότι θες να με ξεφορτωθείς, αλλά...
θέλω να σου ζητήσω μια χάρη.
Θες να μου ζητήσεις χάρη;
Δεν είναι μεγάλη.
Μήπως μπορείς να με αφήσεις να μείνω
μέχρι να μάθω τι έγινε με τον Κόντι;
Μια μέρα μόνο.
Και πάλι θα φτάσουμε εγκαίρως.
Χρονοτριβείς.
Πες το όπως θες.
Γιατί νοιάζεσαι τόσο την Αμπιγκέιλ;
Εσύ γιατί;
Έτσι κι αλλιώς, αύριο θα 'ναι καλύτερος ο καιρός.
Θα σε ενημερώσω για τον μικρό.
Πάνω από πέντε ώρες τώρα.
Σύντομα θα έχουμε νέα.
Κανονικά, τόσο πολύ αργεί;
Κάρσον.
Αφαιρέσαμε την απόφυση εγκαίρως.
Δόξα τω Θεώ.
Είναι ακόμα αναίσθητος.
Θα γίνει καλά, όμως, έτσι;
-Έτσι; -Αμπιγκέιλ, έχασε πολύ αίμα.
Όχι.
Έχει ακόμα πυρετό κι ο σφυγμός του είναι αδύναμος.
Κάναμε ό,τι μπορούσαμε.
Φυσικά.
Πήγα στο αναρρωτήριο.
Κύριε Σέπερντ, ελπίζω να έχετε εξήγηση για τις πράξεις σας.
Εγώ του έδωσα άδεια.
Αυτό ήταν λάθος.
Απ' ό,τι έμαθα, δεν ήσασταν διαθέσιμος.
Θα ενημερωθεί ο ιατρικός σύλλογος.
Θα μάθουν ότι δεν διαγνώσατε περιστατικό σκωληκοειδίτιδας.
Θα τον σκοτώνατε με την απερισκεψία σας.
Πάντως δεν πέθανε από σκωληκοειδίτιδα.
Έπρεπε να μεταφερθεί σε νοσοκομείο
με κανονικό χειρουργείο.
Δρ Στρομ, πήρα αυτή την απόφαση και τη στηρίζω.
Καλώς.
Τότε να πηγαίνω.
Τώρα είναι δικός σας ασθενής.
Αν πεθάνει, όμως, θα το έχετε βάρος στη συνείδησή σας.
Λυπάμαι που τα άκουσες αυτά.
-Μπορώ να δω τον Κόντι τώρα; -Φυσικά.
Θα σε πάω εγώ, Αμπιγκέιλ.
Χρειάζεσαι ένα διάλειμμα.
Πέρασες δύσκολη νύχτα, έμαθα.
Κάπως έτσι.
Σου χρειάζεται λίγος ύπνος.
Ίσως αργότερα.
Δεν μπορείς να κάνεις κάτι άλλο.
Κι αν δεν έκανα αρκετά;
Δεν αποφασίζεις εσύ ποιος ζει και ποιος πεθαίνει.
Το κάνει μια ανώτερη δύναμη.
Όσο πιο γρήγορα το αντιληφθείς, τόσο το καλύτερο.
Η ζωή μου δεν κατέληξα όπως έλπιζα.
Μπορείς να την αλλάξεις.
Κι αν είναι αργά;
Μέχρι να μας θάψουν, ποτέ δεν είναι αργά, έτσι;
Αυτό που έχω μάθει, γιατρέ,
είναι πως η φυγή δεν δίνει λύση.
Θα έρθω να σας εξυπηρετήσω.
Φαίνεται ότι ετοιμάζετε σχολική εργασία.
Τα παιδιά φτιάχνουν κάρτες για τον Κόντι.
Μάλιστα.
Θέλω να στείλω τηλεγράφημα
στον ιατρικό σύλλογο του Κέιπ Φούλερτον.
Μάλιστα.
Ορίστε.
Μακάρι να μην το κάνατε.
Γνωριζόμαστε;
Είμαι η Ελίζαμπεθ Θάτσερ. Φίλη της δημάρχου Στάντον.
Και του Κάρσον Σέπερντ.
Ο Κάρσον Σέπερντ είναι επικίνδυνος. Έκανε μια επέμβαση
κι έχει δύο χρόνια να ασκήσει την ιατρική.
Έκανε ό,τι χρειαζόταν για να σώσει τη ζωή ενός παιδιού.
Δεν ξέρετε αν έσωσε κάποιον.
Ξέρω ότι ο Κόντι δεν θα ήταν εδώ χωρίς τον Κάρσον.
Η αδερφή μου δεν είναι εδώ, και φταίει αυτός.
Μερικές φορές, ο Θεός έχει άλλα σχέδια, δις Μπένετ,
και δεν είναι αυτά που θέλουμε.
Μα πρέπει να τα αποδεχτούμε και να προχωρήσουμε.
Θα έχετε άλλη γνώμη αν το αγοράκι δεν βγάλει τη νύχτα.
Προσεύχομαι ότι θα τα καταφέρει.
Σας παρακαλώ.
Μην είστε τόσο θυμωμένη και συγχωρήστε τον Κάρσον.
Πονάει περισσότερο από σας.
Χρόνια σου πολλά, γλυκό μου αγόρι.
Κόντι, πρέπει να γίνεις καλύτερα.
Ξέρω ότι είσαι μαχητής.
Έχεις περάσει ήδη τόσα και ποτέ δεν το έβαλες κάτω.
Έχεις τόση ζωή μπροστά σου,
τόσα πράγματα να κάνεις.
Αν ήταν ποτέ ώρα να παλέψεις, είναι τώρα.
Σε παρακαλώ.
Μην το βάζεις κάτω.
ΚΑΦΕ ΤΗΣ ΑΜΠΙΓΚΕΪΛ
Εκπλήσσομαι που σε βλέπω εδώ να καθαρίζεις τραπέζια.
Καλύπτω τη συνεταίρο μου.
Στο αναρρωτήριο είναι;
Ναι. Λέει ότι δεν θα φύγει μέχρι να ξυπνήσει ο Κόντι.
Μάλιστα.
Κύριοι.
Θα έρθετε για την προσευχή στην εκκλησία;
-Δεν θα το έχανα. -Θα έρθω
αφού πλύνω τα πιάτα και κλειδώσω.
Το καλύτερο θα ήταν
να σας βοηθήσουμε.
Καλή ιδέα.
ΤΗΛΕΓΡΑΦΗΜΑΤΑ
Δώσε του υγεία, δύναμη και καλή ανάρρωση.
Το ζητάμε στο όνομα του Κυρίου, ο οποίος μας έμαθε να προσευχόμαστε,
λέγοντας, πάτερ ημών,
ο εν τοις ουρανοίς,
αγιασθήτω το όνομά Σου.
Ελθέτω η βασιλεία Σου,
γενηθήτω το θέλημά Σου ως εν ουρανώ και επί της γης.
Τον άρτον ημών τον επιούσιον δος ημίν σήμερον,
άφες ημίν τα οφειλήματα ημών ως και ημείς αφίεμεν τοις οφειλέταις ημών.
Και μη εισενέγκης ημάς εις πειρασμόν,
αλλά ρύσαι ημάς από του πονηρού.
Ότι Σου εστίν η βασιλεία και η δύναμις και η δόξα
εις τους αιώνας των αιώνων. Αμήν.
-Πώς είναι; -Ο σφυγμός είναι φυσιολογικός.
Ο πυρετός έπεσε.
Κόντι;
Με ακούς;
Κόντι;
Κόντι, ξύπνα.
Κόντι, γλυκέ μου.
Σε παρακαλώ, Κόντι.
Σε παρακαλώ, ξύπνα.
Κόντι.
Πού είμαι;
Στο αναρρωτήριο, γλυκέ μου.
Θυμάμαι ότι με πονούσε η κοιλιά μου.
Ναι, σε πονούσε,
αλλά τώρα όλα είναι καλά.
Θα είσαι μια χαρά.
Δεν ξέρω πώς να σε ευχαριστήσω.
Θα σας αφήσουμε μόνους.
Χρειάζεστε ξεκούραση. Θα μείνω εγώ εδώ.
-Είσαι σίγουρη; -Πηγαίνετε.
Κλαις;
Επειδή είμαι χαρούμενη.
Αστείος λόγος.
Θα καταλάβεις όταν μεγαλώσεις.
Αμπιγκέιλ;
Ο Κόντι θα γίνει καλά.
Μπορώ να τον δω; Έφερνα μερικές κάρτες.
Θα το πω στην Μπέκι. Πήγαινε να τον δεις.
Κάρσον;
Τα κατάφερε ο μικρός;
Ναι.
-Του έσωσες τη ζωή. -Έκανα αυτό που έπρεπε.
Έκανες ό,τι έπρεπε και με την Άμπερ.
-Δεν ήταν αρκετό. -Ήμουν πολύ θυμωμένη.
Με συντάραξε τόσο πολύ ο χαμός της, που ήθελα να κατηγορήσω κάποιον,
και ήταν ευκολότερο να κατηγορήσω εσένα.
Αλλά δεν ήταν δίκαιο.
Και δεν ήταν σωστό.
Το πιστεύεις αλήθεια αυτό;
Ναι.
Ο μόνος λόγος που ήθελα να γίνω γιατρός
ήταν για να βοηθάω.
Κάτι μου λέει ότι έχεις πολλές ζωές να σώσεις ακόμα.
Και δεν θα σταθώ εγώ εμπόδιό σου.
Δείτε. Ακόμα κι ο Ντάσερ μού έστειλε κάρτα.
Λείπεις σε όλους.
-Να περάσω; -Φυσικά.
Θα έρθω να σε δω αργότερα.
Κόντι, ανησύχησα πολύ για σένα.
Με τρόμαξες πολύ.
Συγγνώμη γι' αυτό.
Όχι, εγώ σου ζητάω συγγνώμη.
Για ποιο πράγμα;
Που δεν κάναμε αρκετή παρέα.
Υπόσχομαι, όταν αναρρώσεις,
θα κάνουμε τα πάντα μαζί, όπως παλιά.
Πάντα θα είμαι η μεγάλη αδερφή σου.
Ακόμα κι όταν είμαι παλιόπαιδο;
Γι' αυτό είναι οι μικροί αδερφοί, έτσι;
Πώς να βοηθήσω στο πάρτι του Κόντι;
Έχω την τούρτα. Διακοσμητικά;
Μην πεις τίποτε άλλο.
Να κάτι που δεν περίμενα να δω ποτέ.
Προχώρα, θα σε προλάβω.
Νόμιζα ότι έφυγες χθες.
Έμαθα ότι είχε κακοκαιρία εκεί.
Δεν ήθελα να το ρισκάρω.
Ο Μπιλ είχε την καλοσύνη
να με αφήσει μια μέρα παραπάνω, μέχρι να μάθουμε νέα.
Σχετικά;
Σχετικά με τον μικρό σου.
Χαίρομαι που τα κατάφερε.
Σ' ευχαριστώ, Χένρι.
Ώρα να πηγαίνουμε.
Οπότε, σε αποχαιρετώ.
Θα γυρίσω γρήγορα.
Μην είσαι τόσο σίγουρος.
Να προσέχεις, Χένρι.
Κι εσύ.
Ανέβα.
Άσε να το φτιάξω εγώ.
Όχι, δεν πειράζει.
Δεν θα έπρεπε να δουλεύεις σε κουζίνα πια.
Προσέχει η Φέιθ τον Κόντι. Είναι εκτός κινδύνου.
Κάρσον Σέπερντ, ήσουν γεννημένος γιατρός, όχι μάγειρας.
-Δεν είμαι τόσο σίγουρος. -Εγώ είμαι.
Δεν το βλέπεις; Ο Θεός σε έστειλε εδώ για έναν λόγο.
Για να σώσεις ένα παιδί.
Η αλήθεια είναι
ότι ο Κόντι έσωσε εμένα.
Όλοι εσείς με σώσατε.
Τότε ήταν γραφτό.
Το Χόουπ Βάλεϊ είναι ένα μέρος όπου συμβαίνουν θαύματα,
όπου η βοήθεια έρχεται αναπάντεχα.
Λίγες εβδομάδες μετά την επέμβαση,
ο Κόντι έχει αναρρώσει πλήρως.
Η απειλή ότι θα χάσουμε κάποιον που αγαπάμε
μας κάνει να καταλάβουμε
πόσο σημαντικός είναι ο χρόνος που έχουμε μαζί.
Γύρνα σύντομα, αγαπημένε μου Τζακ.
Είσαι ό,τι πολυτιμότερο έχω.
Με όλη μου την αγάπη, η λατρεμένη σου
Ελίζαμπεθ.
Χρόνια σου πολλά, Κόντι.
Άνοιξε το δικό μου τώρα.
Σου οφείλω μια συγγνώμη.
Για ποιο πράγμα;
Έκανα λάθος για σένα.
Χαίρομαι γι' αυτό.
Δεκτή η συγγνώμη.
Αποφάσισες να ανοίξεις ιατρείο εδώ;
Το σκέφτομαι.
Μίλησα ήδη στο συμβούλιο
και προσφέρθηκα να καλύψω τον μισό μισθό σου.
Πολύ γενναιόδωρο.
Αυθεντικό μπαστούνι Σνάιντερ!
-Ευχαριστώ, κύριε Σέπερντ. -Δεν είναι κύριος, γιατρός είναι.
Να 'σαι καλά.
Αυτό είναι από εμάς. Από τον Λι.
"Οι Περιπέτειες του Τομ Σόγιερ". Ευχαριστώ, κύριε Κούλτερ.
Να 'σαι καλά, Κόντι.
Ποιος είναι ο Πάτρικ Κούλτερ;
Κάποιος ξεχωριστός.
Μου τον θυμίζεις λίγο.
Είναι τα καλύτερα γενέθλια.
Λοιπόν...
δεν τελείωσαν ακόμα.
Τι είναι αυτό;
Ένα ξεχωριστό δώρο.
Και για την Μπέκι.
Κάτι που ήθελα να σας δώσω εδώ και καιρό.
Ήρθε την περασμένη εβδομάδα.
Τι είναι;
Η απόφαση της υιοθεσίας.
Τι σημαίνει αυτό;
Ότι η δις Αμπιγκέιλ είναι η μαμά σας.
Είναι αλήθεια;
Ναι.
Μπορείτε να με λέτε "μαμά".
-Πάω να δοκιμάσω το μπαστούνι. -Θα έρθω κι εγώ.
Ήρεμα, όμως, νεαρέ.
Και να γυρίσετε για φαγητό.
Εντάξει, μαμά!
Δεν θα βαρεθώ ποτέ να ακούω αυτή τη λέξη.
Χαίρομαι τόσο για σένα.
Για τους τρεις σας.
Σ' ευχαριστώ.
ΑΦΙΕΡΩΜΕΝΟ ΣΤΟΝ ΟΣΚΑΡ
Υποτιτλισμός: Νότα Μουζάκη